മുള്മുനയില് യുഎഇയും ഒമാനും ഷഹീന് ചുഴലിക്കാറ്റ് ശക്തിയാര്ജിച്ച് ഒമാന് തീരത്തോട് അടുക്കുന്നു, ജാഗ്രതാ നിര്ദേശവുമായി യു എ ഇയും, ഒമാനില് രണ്ട് ദിവസത്തെ പൊതു അവധി പ്രഖ്യാപിച്ചു, ബസ്, ഫെറി സര്വീസുകള് താത്കാലികമായി നിര്ത്തിവെയ്ക്കുന്നു ഷഹീന് ചുഴലിക്കാറ്റ് ശക്തിയാര്ജിച്ച് ഒമാന് തീരത്തോട് അടുക്കുന്നു. വടക്കുകിഴക്കന് അറബിക്കടലില് രൂപം കൊണ്ട ന്യൂനമര്ദ്ദം ശക്തിപ്രാപിച്ച് കാറ്റഗറി ഒന്ന് വിഭാഗത്തിലുള്ള ചുഴലിക്കാറ്റായി ഒമാന് തീരത്തേക്ക് അടുക്കുന്നതായുള്ള റിപ്പോര്്യ്യുകളാണ് പുറത്ത് വരുന്നത്. കടുത്ത ജാഗ്രതയില് ഒമാനും യുഎഇയും. ഷഹീന് ചുഴലിക്കാറ്റ് ശക്തിയാര്ജിക്കുന്ന പശ്ചാത്തലത്തില് ജാഗ്രതാ നിര്ദേശവുമായി യു എ ഇയും രംഗത്ത് എത്തിയിരിക്കുകയാണ്. ഖൊര്ഫുക്കാന്, ഫുജൈറ തീരങ്ങളില് യു എ ഇ റെഡ് അലര്ട്ട് പ്രഖ്യാപിച്ചിട്ടുണ്ട്. ബീച്ചില് പോകരുതെന്നാണ് നിര്ദേശം നല്കിയിട്ടുള്ളത്. ചുഴലിക്കാറ്റിന്റെ പ്രഭവസ്ഥാനത്തിന്റെ വേഗത 64 മുതല് 82 ക്നോട് ആയി ഉയര്ന്നെന്നും ഒമാന് കാലാവസ്ഥ നിരീക്ഷണ കേന്ദ്രത്തിന്റെ അറിയിപ്പില് വ്യക്തമാക്കുന്നു. ഷഹീന് ചുഴലിക്കാറ്റ് ഒമാന് തീരത്തിന്റെ 83 കിലോമീറ്റര് അടുത്തെത്തിയതായാണ് റിപ്പോര്ട്ട്. ഒമാനില് കനത്ത മഴ ഇപ്പോഴും തുടരുകയാണ്. ഒമാനില് ഷഹീന് ചുഴലിക്കാറ്റ് മുന്നറിയിപ്പ് നല്കിയിട്ടുള്ള സാഹചര്യത്തില് രാജ്യത്ത് രണ്ട് ദിവസത്തെ പൊതു അവധി പ്രഖ്യാപിക്കുകയുണ്ടായി. ഞായര്, തിങ്കള് ദിവസങ്ങളില് രാജ്യത്തെ പൊതു മേഖലയിലും സ്വകാര്യ മേഖലയിലും ജോലി ചെയ്യുന്ന ജീവനക്കാര്ക്ക് ഇതോടൊപ്പം അവധി പ്രഖ്യാപിച്ചിട്ടുണ്ട്. എന്നാല് അല് വുസ്ത, ദോഫാര് എന്നിവിടങ്ങിലെ ജീവനക്കാരെ ഈ തീരുമാനത്തില് നിന്ന് ഒഴിവാക്കിയിട്ടുണ്ട്. ഒമാനില് ബസ്, ഫെറി സര്വീസുകള് താത്കാലികമായി നിര്ത്തിവെയ്ക്കുന്നു. ഒക്ടോബര് മൂന്ന് ഞായറാഴ്ച മുതലാണ് സര്വീസുകള് നിര്ത്തിവെയ്ക്കുന്നതെന്ന് ദേശീയ ഗതാഗത കമ്ബനിയായ മവാസലാത്ത് അറിയിക്കുകയുണ്ടായി. രാജ്യത്തെ എല്ലാ ഗവര്ണറേറ്റുകളിലും നിയന്ത്രണം ബാധകമാണ്. അതേസമയം കനത്ത മഴ മൂലം മുത്റ വിലായത്തിലെ ചില പ്രദേശങ്ങളില് വെള്ളം കയറി. ഇവിടെയുള്ള സ്വദേശികളോടും വിദേശികളോടും വീടുകളുടെ രണ്ടാം നിലയിലേക്ക് കയറണമെന്ന് അധികൃതര് ആവശ്യപ്പെടുകയുണ്ടായി. മസ്കറ്റ് ഗവര്ണറേറ്റ് മുതല് നോര്ത്ത് അല് ബാത്തിന ഗവര്ണറേറ്റ് വരെയുള്ള തീരദേശ റോഡുകള് ഉപയോഗിക്കുന്നത് ഒഴിവാക്കുവാന് റോയല് ഒമാന് പോലീസ് നിര്ദ്ദേശം നല്കി. ഷഹീന് ചുഴലിക്കാറ്റ് ഒമാന് തീരത്തേക്ക് അടുക്കുന്നത് മൂലം ജലനിരപ്പ് ഉയരാന് സാധ്യതയുള്ളതിനാല് തന്നെ അല്നഹ്ദ ആശുപത്രിയില് നിന്നും രോഗികളെ ഒഴിപ്പിക്കുകയും ചെയ്തിട്ടുണ്ട്. കൂടാതെ ഒമാനില് പലയിടത്തും മൂടിയ അന്തരീക്ഷവും ചാറ്റല് മഴയും അനുഭവപെടുന്നുണ്ട്. വടക്കന് ശര്ഖിയ, മസ്കത്ത് ഗവര്ണറേറ്റുകളില് അഞ്ച് മുതല് ആറ് മീറ്റര് ഉയരത്തിലാണ് തിരമാലകള് വീശിയടിക്കുന്നത്. മുന്കരുതല് നടപടികള് എടുത്തിട്ടുണ്ടെന്നും ഭക്ഷ്യ ഉല്പന്നങ്ങള്ക്കും വെള്ളത്തിനും മറ്റും ദൗര്ലഭ്യം ഉണ്ടാവാന് സാധ്യതയില്ലെന്നും അതിനാല് ജനങ്ങള് പരിഭ്രാന്തരാവരുതെന്ന് അധികൃതര് അറിയിക്കുകയുണ്ടായി.